ԱՄՆ-ի Ազգային գվարդիայի ռազմաօդային ուժեր

ԱՄՆ-ի Ազգային գվարդիայի ռազմաօդային ուժեր (), ԱՄՆ-ի Օդային գվարդիա (), ԱՄՆ-ի Ազգային գվարդիայի ուժերի տեսակ, բաղկացուցիչ մաս։ Իրենից ներկայացնում է ԱՄՆ ռազմաօդային ուժերի պահեստազորի մարտունակ զորամասեր և ստորաբաժանումներ։

Կազմավորման, ֆինանսավորման և համալրման սկզբունքներ 

Ազգային գվարդիայի ռազմաօդային ուժերը կազմավորվում են նույն սկզբունքով, ինչ ԱՄՆ Ազգային գվարդիան, և առկա են բոլոր նահանգներում։ Ռազմաօդային ուժերի բոլոր կազմավորումները ենթարկվում են ԱՄՆ-ի նախագահին և նահանգապետերին։ Նահանգի տարածքում մարտական պատրաստության, զորամասերի համալրման, կամավորների հավաքագրման, ծառայության մեջ առաջխաղացման և այլ վարչական հարցերով ռազմաօդային ուժերի ավիացիոն զորամասերի ղեկավարմամբ զբաղվում է գեներալ-համհարզը, որը համարվում է շտաբի պետ նահանգապետին կից։

Ազգային գվարդիայի ռազմաօդային ուժերի թվաքանակը յուրաքանչյուր նահանգի համար սահմանվում է դաշնային և տեղական օրենսդրությամբ։ Ֆինանսավորումն իրականացվում է ԱՄՆ-ի դաշնային բյուջեի հաշվին (90%) և նահանգների միջոցների հաշվին (10 %)։

Ազգային գվարդիայի ռազմաօդային ուժերի համալրումն իրականացվում է կամավոր, տարածքային սկզբունքի հիման վրա։ Ընդ որում համալրումն իրականացվում է այն քաղաքացիների հաշվին, ովքեր զինվորական ծառայություն են անցել և ունեն անհրաժեշտ պատրաստվածություն։ Ազգային գվարդիայի ռազմաօդային ուժերի սպայական կազմը համալրվում է կանոնավոր ռազմաօդային ուժերի սպաներով, արտազորային պատրաստության դասընթացների շրջանավարտների պահեստազորի սպաներով, ինչպես նաև անձանցով, ովքեր ավարտել են սպայական թեկնածուական դպրոցներ։

Ազգային գվարդիայի ռազմաօդային ուժերը ձևականորեն նախատեսված են ԱՄՆ-ի տարածքի պաշտպանության համար։ Փաստացիորեն Ազգային գվարդիայի ռազմաօդային ուժերը մասնակցում են ռազմագործողություններում ԱՄՆ-ի տարածքից դուրս, քանի որ համալրված են նույն տեխնիկայով և ուսուցումն անցնում է նույն ծրագրերով, ինչ ԱՄՆ-ի կանոնավոր ռազմաօդային ուժերը։

Մարտական խնդիրներ 
Ազգային գվարդիայի ռազմաօդային ուժերի կազմավորումները ազգային տարածքի սահմաններում գլխավոր դեր են կատարում օդային տարածքների պարեկության, առանձնակի կարևոր նշանակություն ունեցող վարչական և տնտեսական օբյեկտների օդից պաշտպանության և այլ խնդիրների լուծման գործում։

Անձնակազմ 
Անձնակազմի ընդհանուր թվաքանակը կազմում է ավելի քան 106 000 զինծառայող, մոտ 14 000 սպա և ավելի քան 92 000 շարքային և սերժանտական կազմ։ Կանանց և տղամարդկանց բաժինը.
 սպաների թվում կազմում է համապատասխանաբար 83,5 % և 16,5 %,
 շարքային և սերժանտական կազմի թվում՝ 81,7 % и 18,3 %։

Ռասայական և էթնիկական կազմ.
 սպաների թվում՝ սպիտակամորթներ - 86 %, աֆրոամերիկացիներ - 4,8 %, իսպանախոսներ - 3,7 %, ասիացիներ - 3,1 %, այլք - 2,4 %։
 շարքային և սերժանտական կազմի թվում՝ սպիտակամորթներ-78,3 %, աֆրոամերիկացիներ - 8,9 %, իսպանախոսներ - 6,1 %, ասիացիներ - 4 %, այլք - 2,7 %։

Տեխնիկա և սպառազինություն 
Ազգային գվարդիայի զորամասերի և ստորաբաժանումների սպառազինության մեջ առկա են ինքնաթիռների բոլոր տեսակներ, բացառությամբ ռազմավարական ռմբակոծիչների, և ուղղաթիռ։ Ընդհանուր քանակը՝
 կործանիչներ և գրոհիչ ինքնաթիռներ – մոտ 600, որոնցից՝
 100 F-15A, В, С և D,
 400 F-16,
 մոտ 100 А/ОА-10
 հետախուզության, կառավարման և ռադիոէլեկտրոնային պայքարի 28 ինքնաթիռ,
 258 տրանսպորտային ինքնաթիռ
 235 տրանսպորտալիցքավորիչ ինքնաթիռ։

Ինքնաթիռային պարկի ընդհանուր քանակը կազմում է մոտ 1300 ինքնաթիռ։

Տես նաև 
 ԱՄՆ-ի Ազգային գվարդիա
 ԱՄՆ ռազմաօդային ուժեր

Ծանոթագրություններ 

ԱՄՆ-ի զինված ուժեր
Ազգային գվարդիա